fi fi fi fi fi fi fi fi fi fi fi fi fi fi fi fi fi fi fi id fi fi fi fi et fi fi fi fi it fi fi fi fi fi fi fi fi fi fi fi fi en cs fi fi fi fi fi fi fi cs fi fi fi fi fi fi fi fi fi de fi fi fi fi fi fi fi fi fi cs fi fi fi fi fi fi fi fi cs fi fi fi fi fi fi fi fi en fi fi fi fi fi fi fi fi fi fi fi fi cs fi fi fi fi fi fi fi fi fi fi fi cs fi fi fi fi fi fi fi fi fi fi fi cs fi fi fi fi fi fi fi fi fi fi fi cs fi fi fi fi fi fi fi fi fi fi fi cs fi fi fi fi fi fi fi fi fi cs fi fi fi fi fi
JYU EMBA: Sen saat, mistä luovut – vapaaehtoistyö lisää henkistä hyvinvointia
Sen saat, mistä luovut toteaa Tommy Hellsten kirjassaan Elämän paradoksit. Tämä paradoksi tuli henkilökohtaisesti koettua vapaaehtoistyössä Käpyrinteen palvelutalon iltapäivässä vanhusten parissa. Annoin aikaani, mutta sain muutaman tunnin panostuksestani monin verroin hyvää mieltä takaisin.
Suomalaiset ovat maailman viidenneksi onnellisin kansa, käy ilmi vuoden 2017 onnellisuusraportista. Maaliskuussa julkaistu World Happiness Report on YK:n aloitteesta vuosittain laadittava raportti.
Onnellisuuden mittapuuna käytetään kuutta kriteeriä: bruttokansantuote henkeä kohden, odotettavissa oleva terve elinikä, vapaus, anteliaisuus, sosiaalinen tuki sekä korruptiosta vapaa hallinto ja talouselämä.
Maailman onnellisimpia ovat vuoden 2017 raportin mukaan norjalaiset. Edellisvuonna kärkisijaa pitänyt Tanska on nyt hyvänä kakkosena. Suomi oli edellisvuonnakin viides.
Kärkikymmenikössä Suomen asemaa heikentää yksi käytetyistä kriteereistä, anteliaisuus. Onnellisuusraportin mittareista voi päätellä, että suomalaiset lahjoittavat hyväntekeväisyyteen ja tekevät vähemmän vapaaehtoistyötä kuin muut onnellisuuden kärkikahinoissa olevat maat.
Vappukukka: kasvomaalaus sopii kaikille - vauvasta vaariin!
Anteliaisuuden ja onnellisuuden paradoksi
Tässä se yhteiskunnallisen onnellisuuden paradoksi piileekin. Vapaaehtoistyöllä on merkittävän positiivinen vaikutus vapaaehtoistyön tekijän henkilökohtaiseen onnellisuustaseeseen kuin kansantalouden euromääräiseenkin taseeseen.
Vapaaehtoistyö tutkitusti vähentää stressiä ja torjuu työuupumusta. Toisen auttaminen lisää empatiakykyä, parantaa tunnesäätelyä ja vähentää riskipitoista käyttäytymistä. -  Suomen neljän suurimman vapaaehtoisjärjestön arvo kansantaloudelle on 130 M€/v. Eli kyse ei ole mistään kahvirahoista.
Sain tämän kaiken tuta myös itse, kun vietin vappujuhlaa Käpyrinteen palvelukodissa vapaaehtoisjärjestö Käpyrinne ry:n apuna. Työnantajani on kutsunut mukaan Suomi 100 vuoden kunniaksi kaikki 12 000 työntekijää viettämään yhden työpäivän vapaaehtoistoiminnassa.
Tämä HiiOP-projekti mahdollisti myös minulle hyvällä omallatunnolla työaikana ryhtyä auttajan rooliin, ryhtyä ihmiseksi ihmiselle, saada henkistä hyvinvointia. Ja totta vie, pienistä hyvistä teoista todellakin saa sielun syvyydeltä hyvää ja lämmintä mieltä.
Vapaaehtoisjärjestö Käpyrinne ry oli järjestänyt vapun kunniaksi levytanssit palvelutalon asukkaille. Useimmat heistä olivat pyörätuoleissa tai muuten liikkuminen oli hankalaa. Tanssimusiikki antoi kuitenkin siivet alle, ja niin minä muiden vapaaehtoisten joukossa haimme vanhuksia pyörätuolitanssiin tai muuten rauhalliseen tanssahteluun.
Vaikka ikää oli useilla jo kunnioitettavat 90 vuotta, ei se musiikista ja yhdessäolosta saatu riemu ollut mihinkään kadonnut. Mikä mieletön hyvänolontunne, kun saat tuottaa toiselle ilon hetken ja lämmintä mieltä. Panoksena on aika, ihmisen arvokas omaisuus, aika, jolla ei ole hintalappua, ei antajalleen eikä saajalleen. Pysäyttävää.
Ihminen tarvitsee ihmistä ollakseen ihminen ihmiselle,
ollakseen itse ihminen. (Tommy Tabermann)
EMBA Menestyksen Strategiat -ohjelman 2016-2017 osallistuja
Lähettänyt JYU Executive MBA klo 10.32
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Uudempi teksti Vanhempi viesti Etusivu
Tilaa: Lähetä kommentteja (Atom)
JYU EMBA uutuusohjelma syksyllä 2022!
Mitä odotan Nordic Business Forumilta 2022?
Jaetaan käytännön vinkki heti aluksi. Kokosin NBF 2022 puhujat avoimeen twitter-listaan, jonka kuka tahansa voi tilata täältä . Olen tehnyt...
Kolmen kärki – timantteja twiittejä #nbforum2022 tapahtumasta
Kiitos huikeasta Nordic Business Forumista . Iso kiitos kuuluu niin tapahtuman järjestäjille, esiintyjille kuin kaikille aktiivisille osalli...
Tarkoituksella vai siitä huolimatta?
Olin tässä hiljattain taas kerran tilaisuudessa, jossa korostettiin virheistä oppimista ja niiden sallimista. Tämän kaltaista puhetta kuulee...
Miksi palavereja oikein pidetään, mikä on niiden ydintarkoitus? Tämä blogi vastaa tuohon kysymykseen. Samalla blogissa julkaistaan ja kommen...
Vaikuttavaa johtamiskoulutusta jo 38 vuotta!
JYU EMBA. Kansainvälisesti akkreditoitu.
Hae EMBA-opintoihin - joustava aloitus
Sen saat, mistä luovut – vapaaehtoistyö lisää henk...
Tahtotilana ketterä organisaatio? – 7 kysymystä po...
Teema: Yksinkertainen. Sisällön tarjoaa Blogger.